Diari Oficial de la Generalitat Valenciana


Sumari del DOGV 3899, del 18-12-2000 (2000/9335)

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Segon Conveni entre la Generalitat Valenciana i RENFE per a la prestació de serveis ferroviaris regionals en la línia Xàtiva-Alcoi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/9335


Data del document
:   16-11-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Xàtiva
    * Alcoi
    * empresa pública
    * transport ferroviari
    * cooperació administrativa
    * transport de viatgers
    * transport públic

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Segon Conveni entre la Generalitat Valenciana i RENFE per a la prestació de serveis ferroviaris regionals en la línia Xàtiva-Alcoi. [2000/X9335]
  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports de la Generalitat Valenciana i la Red Nacional de los Ferrocarriles Españoles (RENFE), el 28 de setembre de 2000, el Segon Conveni entre la Generalitat Valenciana i RENFE per a la prestació de serveis ferroviaris regionals en la línia Xàtiva-Alcoi, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0651/2000, i que figura com a annex d'aquesta resolució.
  
València, 16 de novembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Segon Conveni entre la Generalitat Valenciana i RENFE per a la prestació de serveis ferroviaris regionals en la línia Xàtiva-Alcoi.
  
València, 28 de setembre de 2000
  
Reunits
  
D'una banda, el senyor José Ramón García Antón, conseller d'Obres Públiques, Urbanisme i Transports de la Generalitat Valenciana, fent ús de les facultats que té atribuïdes en virtut de la Llei 5/1993, de 30 de desembre, de Govern Valencià, i autoritzat expressament per a aquest acte per Acord del Govern Valencià, adoptat el 25 de juliol de 2000.
  
I, de l'altra, el senyor Miguel Corsini Freese, president de la Red Nacional de los Ferrocarriles Españoles (RENFE), en representació d'aquesta, d'acord amb el que estableix l'apartat 1 a) de l'article 25 de l'Estatut Jurídic de RENFE, aprovat pel Reial Decret 121/94, de 28 de gener.
  
Ambdós amb capacitat suficient per a obligar les seues representades,
  
EXPOSEN
  
Primer. Que, amb data 24 de juliol de 1997, ambdues parts van subscriure un conveni per a la prestació de serveis ferroviaris regionals en la línia Xàtiva-Alcoi, conveni que va complir la vigència el 31 de desembre de 1999.
  
Segon. Que es troben en estat avançat les negociacions en el si de la Comissió Mixta Estat-Generalitat Valenciana per a la transferència de la línia Xàtiva-Alcoi a aquesta Comunitat Autònoma.
  
Tercer. Que a fi de donar cobertura a la prestació del servei ferroviari en el període gener/juliol de 2000 o, eventualment, fins a la data immediatament anterior a la transferència de la línia, si és que aquesta té lloc abans del 31 de juliol de 2000, és necessària la formalització d'aquest segon conveni.
  
Quart. Que aquest segon conveni també és necessari per a atendre els compromisos derivats de l'anterior i no atesos ja que al seu moment no hi havia l'adequada consignació pressupostària.
  
Cinqué. Que amb aquesta finalitat les parts han dut a terme les corresponents negociacions que culminen en el present document d'acord amb les següents:
  
ESTIPULACIONS
  
Primera. Objecte
  
La Red Nacional de los Ferrocarriles Españoles es compromet i s'obliga durant la vigència d'aquest conveni a prestar els següents serveis ferroviaris regionals a la Comunitat Valenciana:
  
\* Relació València-Xàtiva-Alcoi
  
1 tren diari València-Alcoi
  
1 tren de circulació en divendres València-Alcoi
  
2 trens diaris Xàtiva-Alcoi
  
1 tren de dilluns a dissabte Xàtiva-Alcoi.
  
\* Relació Alcoi-Xàtiva-València
  
1 tren de dilluns a dissabte Alcoi-València
  
2 trens de circulació en diumenge Alcoi-València
  
1 tren diari Alcoi-Xàtiva
  
1 tren de dilluns a dissabte Alcoi-Xàtiva
  
1 tren diari excepte dissabte Alcoi-Xàtiva
  
Els horaris i parades són els que figuren per a cadascun en l'annex 1 que s'incorpora a aquest document i que en forma part.
  
No són objecte d'aquest conveni la implantació, modificació o supressió d'altres serveis regionals que RENFE puga acordar en aquesta Comunitat Autònoma.
  
Segona. Condicions tècniques
  
Tots els serveis previstos en l'estipulació anterior es prestaran amb material autopropulsat de la sèrie 592 o 593.
  
RENFE, per raons tècniques o d'explotació i amb caràcter excepcional, es reserva la facultat de modificar els tipus de trens que s'han d'utilitzar en aquests serveis durant el temps mínim imprescindible.
  
Tercera. Condicions econòmiques
  
La Generalitat Valenciana atendrà a càrrec del pressupost de 2000 els pagaments corresponents al període agost/desembre de 1999 no satisfets en l'exercici, relatius a les prestacions convingudes i realitzades en execució del conveni de 24 de juliol de 1997.
  
La Generalitat Valenciana es compromet i s'obliga a subvencionar a RENFE els dèficits d'explotació dels serveis que s'estableixen en aquest conveni, definits per la diferència entre les despeses d'explotació i els ingressos generats pels viatgers que els utilitzen, durant la vigència d'aquest.
  
El cost d'explotació corresponent a 2000 serà de 992,86 pessetes (5,96 Euros) km/tren.
  
Atés que la línia Xàtiva-Alcoi figura entre les tancades per l'Acord del Consell de Ministres de 30 de setembre de 1984, sobre actuacions en les línies altament deficitàries de RENFE, a aquests costos s'afegiran els corresponents als de gestió d'infraestructura (és a dir despeses de manteniment d'infraestructura i despeses de circulació).
  
L'import estimat de la subvenció prevista per al període gener/juliol de 2000 recull l'annex II incorporat a aquest conveni.
  
Aquest import defineix el valor límit de la subvenció, de tal manera que si del seguiment de la prestació dels serveis convinguts durant el període es deduïra que la diferència entre les despeses i els ingressos de l'explotació supera aquest import, la Comissió prevista en l'estipulació cinquena quedarà facultada per a revisar els serveis convinguts o per a proposar la subscripció d'una addenda al present conveni que modifique l'import esmentat i això d'acord amb els termes previstos en l'estipulació setena.
  
La proposta de subscripció de l'esmentada addenda procedirà també en el cas que la superació de l'import estimat es posara de manifest en base a la liquidació de la subvenció corresponent.
  
Per a atendre la subvenció convinguda del període gener/juliol de 2000, així com el pagament de la prestació de serveis no satisfet corresponent al conveni de 14 de juliol de 1997, hi ha consignació suficient a càrrec del programa pressupostari 513.30 de la Generalitat Valenciana per a l'exercici 2000, codi comptable 2305 i aplicació econòmica 48.07.12513.27254.
  
Quarta. Forma de pagament
  
Les transferències corrents que ha de realitzar la Generalitat Valenciana a RENFE per a atendre la subvenció establerta en aquest conveni se satisfaran en els termes següents:
  
L'import corresponent al pagament de la prestació de serveis no satisfet relatius al conveni de 24 de juliol de 1997, per valor de 46.831.005 pessetes (494.700,39 euros), que comporta la liquidació final d'aquest, a la formalització del present conveni.
  
L'import corresponent al nombre de mensualitats vençudes del període gener/juliol 2000 en el moment de la formalització del present conveni, una vegada produïda aquesta formalització i després de l'aportació per RENFE de la certificació del compliment de la prestació dels serveis convinguts.
  
La resta de mensualitats, fins a la número sis, a partir del venciment d'aquesta, amb la conformitat per la Direcció General de Transports de la Conselleria d'Obres Públiques, Urbanisme i Transports, de la certificació que ha d'aportar RENFE acreditativa del compliment de la prestació dels serveis convinguts o revisats, si escau, d'acord amb el que estableix el paràgraf 6 de l'estipulació tercera.
  
L'import d'una mensualitat es correspon amb la setena part de la valoració estimada en l'annex II, per a la subvenció corresponent al període gener/juliol de 2000.
  
L'últim lliurament, corresponent al mes de juliol, a partir del seu venciment, després de la conformitat a què abans s'ha fet referència i l'aportació de la liquidació del dèficit d'explotació corresponent al període conformada per la Comissió de Seguiment establerta en l'estipulació cinquena, per un import igual a la diferència entre l'esmentat dèficit i les quantitats lliurades anteriorment, amb l'estimació de l'annex II com a límit per a la suma dels lliuraments corresponents al període.
  
Cinquena. Comissió de seguiment
  
Per a l'exacte i just compliment dels termes del present conveni es confirma amb la mateixa composició i funcions a la Comissió de Seguiment designada per al Conveni de 24 de juliol de 1997.
  
Aquesta Comissió serà l'encarregada de definir l'import de la subvenció definitiva a la vista de les dades sobre costos i ingressos, així com la d'autoritzar les modificacions d'horaris reflectits en l'annex I quan calga.
  
Sisena. Vigència
  
El present Conveni retrotrau els efectes a l'1 de gener de 2000 i els estendrà fins al 31 de juliol de 2000 o, eventualment, fins a la data immediatament anterior a la transferència de la línia, si és que aquesta té lloc abans del 31 de juliol de 2000, si bé als efectes econòmics retrotrau els efectes a primers d'agost del 99, de conformitat amb el que estableix l'estipulació tercera.
  
Setena. Novació
  
Per mutu acord de les parts es podrà fer una novació del present conveni. Es considera novació la modificació substancial d'aquest en aspectes no previstos en les seues estipulacions. La novació només es podrà realitzar per acord escrit, subscrit pels firmants del present document.
  
Vuitena. Rescissió
  
D'acord amb el que estableix l'article 7.3 del Decret 20/1993, de 8 de febrer, del Govern Valencià, pel qual es regula el Registre de Convenis i s'estableix el règim juridicopressupostari dels convenis que subscriu la Generalitat Valenciana, el Govern Valencià podrà rescindir aquest conveni si durant el primer any a partir de la signatura no s'executa la prestació corresponent.
  
El no pagament per la Comunitat comporta també la rescissió del conveni.
  
Per la seua part RENFE podrà procedir a la rescissió d'aquest conveni si la Generalitat Valenciana no fa efectives les seus obligacions econòmiques en els termes establerts en les estipulacions tercera i quarta.
  
Novena
  
Del present conveni RENFE donarà trasllat al Ministeri de Foment.
  
I, perquè així conste, signen el present document per quadriplicat en el lloc i en la data que consta en l'encapçalament.
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
El president de RENFE,
  
MIGUEL CORSINI FREESE
  
ANNEX I
  
Tren Origen Destinació Dies de circulació
  
4410 Alcoi (6.30) València (8.45) Dl, Dm, Dc, Dj, Dv, Ds.
  
4412 Alcoi (9.50) Xàtiva (11.45) Diari
  
4414 Alcoi (15.45) Xàtiva (17.12) Dl, Dm, Dc, Dj, Dv, Ds.
  
4414 Alcoi (15.45) Valencia (18.00) Diumenges
  
4416 Alcoi (18.00) Valencia (20.19) Diumenges
  
4418 Alcoi (19.50) Xàtiva (21.17) Dl, Dm, Dc, Dj, Dv, Ds.
  
4411 Xàtiva (8.15) Alcoi (9.44) Dl, Dm, Dc, Dj, Dv, Ds.
  
4413 Xàtiva /13.05) Alcoi (14.34) Diari
  
4415 Valencia (17.15) Alcoi (19.30) Diari
  
4417 Valencia (19.00) Alcoi (21.21) Divendres
  
4419 Xàtiva (21.30) Alcoi (22.56) Diari
  
Nota: tots els trens efectuen parada a Alcoi, Cocentaina, Agres, Ontinyent, Agullent, Albaida, Bufali, Montaverner, la Pobla del Duc, Benigànim, el Genovés i Xàtiva.
  
ANNEX II
  
Liquidació del Conveni de 24 de juliol de 1997
  
09.928.373 pessetes
  
Estimació període gener/juliol de 2000
  
A) COSTOS D'EXPLOTACIÓ
  
 Tren Dies circulac. km km tren X992,86 PTA
  
 4.173 163 354 21.658 86.792.868
  
 4.803 368 64 13.632 34.308.402
  
 4.348 243 64 11.648 91.143.090
  
 4.414 31 119 3.689 3.662.661
  
 4.416 31 119 3.689 3.662.661
  
 4.769 607 64 11.584 06.148.467
  
 4.349 182 64 11.648 17.248.906
  
 4.420 786 64 13.632 23.817.406
  
 4.624 761 097 25.347 80.868.290
  
 4.417 30 119 3.570 3.544.510
  
 4.703 389 64 13.632 71.381.053
  
 TOTALS 246.452 325.774.175
  
B) COSTOS MANTENIM. INFRAESTRUCT. 77.171.075
  
C) COSTOS DE CIRCULACIÓ 71.205.056
  
TOTAL COSTOS 067.150.471
  
INGRESSOS ESTIMATS 02.769.897
  
SUBVENCIÓ ESTIMADA 161.989.789